19 Augustus

19 Augustus is die 231ste dag van die jaar in die Gregoriaanse kalender (232ste in skrikkeljare). Daar volg nog 134 dae in die res van die jaar.

Gebeure 
 1458 – Pous Pius II volg Pous Callixtus III op as pous van die Rooms-Katolieke Kerk.
 1692 – In Salem, Massachusetts word vyf vroue en 'n geestelike tereggestel nadat hulle skuldig bevind is aan heksery.
 1744 – Pous Benedictus XIV publiseer Cum semper oblatas waarin priesters aangesê word om gereeld die mis op te dra.
 1930 – Die Afrikaanse Taal- en Kultuurvereniging (ATKV) word in Kaapstad gestig.
 1940 – Tweede Wêreldoorlog: Britse bomwerpers bombardeer die gebied tussen Diessenhofen en Schlatt (Kanton Thurgau) in Switserland. Switserland was ´n neutrale land tydens die Tweede Wêreldoorlog.
 1940 – Tweede Wêreldoorlog: In Oos-Afrika word Brits-Somaliland aan Italië afgestaan ná die inval wat op 4 Augustus begin het.
 1942 – Tweede Wêreldoorlog: Geallieerde magte, meestal Kanadees, val Dieppe, Frankryk, binne in die Dieppe-inval.
 1953 –  A.L. Geyer lewer 'n praatjie by die Rotariërklub in Londen om te verduidelik hoekom apartheid "die beste beleid" vir alle rasse in Suid-Afrika is.
 1968 – Nigeriese federale troepe val veelvuldige teikens in Biafra aan en 2 000 mense sterf na bewering in die gepaardgaande bloedbad.
 1989 – Tydens die Paneuropese Piekniek vlug meer as 600 burgers van die Duitse Demokratiese Republiek (DDR) met Hongaarse ondersteuning  na die Weste – die begin van die einde van die DDR.
 1990 – In Soweto eis bloedige geweld tussen die aanhangers van die ANC en Inkatha 222 slagoffers.
 1991 – In die mislukte Sowjet-staatsgreeppoging van 1991 deur Kommunistiese konserwatiewe elemente, word aangekondig dat Michail Gorbatsjof siek is en van sy amp as president onthef is.

Geboortes 
 1646 – John Flamsteed Engelse sterrekundige († 1719).
 1883 – Coco Chanel, Franse mode-ontwerpster († 1971).
 1883 – Elsie Ferguson, Amerikaanse aktrise († 1961).
 1899 – Colleen Moore, Amerikaanse aktrise († 1988).
 1906 – Philo Farnsworth, Amerikaanse uitvinder en televisiepionier († 1971).
 1926 – Angus Scrimm, Amerikaanse akteur († 2016).
 1940 – Jill St. John, Amerikaanse aktrise.
 1942 – Fred Thompson, Amerikaanse akteur en politikus († 2015).
 1944 – Sam de Beer, Suid-Afrikaanse politikus en oud-kabinetminister.
 1946 – Bill Clinton, 42ste President van die Verenigde State.
 1946 – Elma Potgieter, Suid-Afrikaanse aktrise, skrywer en taalpraktisyn.
 1952 – Jonathan Frakes, Amerikaanse akteur en regisseur.
 1963 – John Stamos, Amerikaanse akteur.
 1965 – Johan Botha, Suid-Afrikaanse tenoor († 2016).
 1965 – Kyra Sedgwick, Amerikaanse aktrise.
 1975 – Tracie Thoms, Amerikaanse aktrise.
 1978 – Michelle Borth, Amerikaanse aktrise.
 1983 – Reeva Steenkamp, Suid-Afrikaanse model († 2013).
 1987 – Nico Hülkenberg, Duitse Formule Een-renjaer.
 1994 – Tamaryn Green, Suid-Afrikaanse model en skoonheidskoningin, Mej Suid-Afrika 2018.

Sterftes 
 14 – Gaius Julius Caesar Octavianus, princeps van Rome (* 63 v.C.).
 1580 – Andrea Palladio, Italiaanse Renaissance-argitek (* 1508).
 1662 – Blaise Pascal, Franse wiskundige, fisikus en godsdienstige filosoof (* 1623).
 1819 – James Watt (83), Skotse uitvinder en meganiese ingenieur (* 1736).
 1944 – Günther von Kluge (61), Duitse generaal (* 1882).
 1954 – Alcide De Gasperi (73), Italiaanse staatsman en politikus (* 1881).
 1951 – Barry Heatlie, Suid-Afrika se vyfde Springbokkaptein (* 1872).
 1969 – Ludwig Mies van der Rohe, Duitse argitek (* 1886).
 1977 – Groucho Marx (86), Amerikaanse komiek en akteur (* 1890).
 1994 – Linus Pauling, Amerikaanse chemikus, biochemikus, chemiese ingenieur en Nobelprys vir Chemie-wenner (* 1901)
 2000 – Harry Oppenheimer, Suid-Afrikaanse mynmagnaat (* 1908).
 2008 – Levy Mwanawasa (59), derde president van Zambië (2002-2008) (* 1948).
 2013 – Lee Thompson Young (29), Amerikaanse akteur (* 1984).
 2017 – Dick Gregory (84), Amerikaanse komiek, akteur en aktivis (* 1932).
 2023 – Angie oeh, Afrikaanse kletsrymer (* 1998).

Vakansies, vierings, en waarnemingsdae 
 Verheerliking van Jesus (Oostelike Christendom).

Eksterne skakels 

Augustus